Affi Lande Boetiek Gasteplaas - Resensies
Verlyn T - Sep 2019
Die plaas was pragtig, die verblyf was baie netjies en gerieflik en al die aktiwiteite op en om die plaas was eersteklas. Sal vir seker weer daar gaan kuier!
Manus J - Aug 2019
Adri en Leon was baie gasvry en die akkommodasie uitstekend. Die lekkerste gastehuis-beddens waarop ek nog geslaap het!
Christelle J - Jul 2019
Onvergeetlik, een vir die boeke, ons het soos Adri en Leon se kinders gevoel.
Hierdie naweek was vir seker een wat ons as gesin nooit sal vergeet nie. Dankie, Adri en Leon.
Baie dankie Christelle vir die mooi woorde.
Julle gesinnetjie het verseker sommer net in ons harte kom klim. Divan en Ziaan is twee seuntjies met die mooiste maniere en lyk of hulle die plaas lewe so geniet het.
Ons kyk uit vir 'n volgende kuier.
Leon, Adri Miley en skapies.
Yolandi V - Jun 2019
Baie dankie vir die lekker kuier op die plaas. Dankie dat die huisies so ingerig is dat ons nie koud gekry het nie. Dankie dat die kids vir Lollos kon melkies gee. Ons het dit regtig geniet. Dankie.
Baie dankie, Yolandi! Dit was lekker om die kinderlaggies te hoor en hul opgewondenheid oor die lammetjies te ervaar.
Dis altyd goed om te hoor dat gaste lekker gekuier het.
Baie mooi verblyf en vreeslike gasvrye eienaars wat raad gee om tydjie ekstra spesiaal te maak.
Pragtige plek en kan mooiste foto’s neem. Adri en Leon is baie gasvry en help graag oor mooi plekkies om te besoek wat ons nooit op ons eie sou van geweet het nie. Kombuisie bietjie klein om kos te maak, maar braai is gerieflik. Pad raas bietjie. Nog steeds lieflike plek om te gaan stap en ontdek. Sal beslis aanbeveel.
Tjaart R - Mar 2019
Affi Lande is baie mooi en netjies. Net 2 dinge wat met ons gebeur het, wat Affi Lande bestuur nie kon beheer nie. Eerstens was daar 'n Pofadder buite ons deur in die boom. Hulle het darem vinnig 'n slangvanger gekontak om die slang te verwyder. Tweedens, het daar water deur een van die ligte op die een van die beddens gelek. Om op te kom vir Affi Lande, dit het abnormaal gereën die aand.
Baie dankie vir jou verslag Tjaart en positiewe terugvoer.
Ons is jammer vir die groot skrik met die pofadder in die boomstomp by jul stoep waar jul tuis gegaan het. Gelukkig kon ons hom darem gou verwyder.
Ons het 'n buitengewone warm somer gehad met temperature tot by 40° wat ongewoon is vir die Oos Vrystaat en slange in ons bergagtige dele het meer voorgekom.
Ons laat die werkers altyd oral om die chalets en leefareas inspekteer vir slange en waarsku stappers maar altyd as hul in die berge gaan stap.
Wat die reën aanbetref, het die wind vreeslik erg die aand tydens die storm gewaai en aangesien die kamer waar die reën ingelek het, 'n plat dak het, het die wind die reën onder die sinkplate ingewaai.
Ons het egter reeds dadelik daarvan werk gemaak, dankie dat julle dit onder ons aandag gebring het. Ons is altyd dankbaar vir die reën maar hoop om nie weer gou so 'n storm te kry nie.
Leon en Adri Swart
Judy M - Dec 2018
Gemaklike atmosfeer, gasvry ontvang!
Baie lekker plek, ingerig vir koue. Raak warm in die somer. Baie gasvry ontvang en die eienaars het goeie aanbevelings gegee oor wat om te doen in ons tyd daar!
Susan S - Oct 2018
Rus en vrede omring met natuurskoon.
Hartlike en vriendelike diens ontvang. Sal beslis weer besoek.
Leoné M - Dec 2017
Sjs V - Jul 2017
Talitha L - Mar 2016
Gaste wat na Affi Lande Boetiek Gasteplaas gekyk het, het ook belangstelling getoon in die volgende lekke plekke:
Affi Lande Guest Farm, R26, Fouriesburg, 9725, Vrystaat